Pisava

Vsebina
Kazalo 🔎︎

# ZnakiPisava

Določite oblikovanje in pisavo, ki jo želite uporabiti.

Za dostop do tega ukaza ...

Izberite Oblika – Znak, nato zavihek Pisava.

Izberite Pogled – Slogi – odprite kontekstni meni vnosa in izberite zavihek Spremeni/Nov – Pisava.

Odprite kontekstni meni v glavi vrstice tabele iz zbirke podatkov – izberite Oblikovanje tabele – zavihek Pisava.

Izberite Oblika – Naslov – zavihek Znak (dokumenti z grafikoni).

Izberite Oblika – Legenda – zavihek Znak (dokumenti z grafikoni).

Izberite Oblika – Os – zavihek Znak (dokumenti z grafikoni).

Izberite Oblika – Celice – zavihek Pisava (preglednice).

Meni Oblika – Stran – Glava/Noga – gumb Uredi (preglednice).

Spremembe se uporabijo za trenutni izbor, za celo besedo, na kateri je kazalka, ali za novo besedilo, ki ga vtipkate.

Glede na vaše nastavitve jezika lahko spremenite oblikovanje za naslednje vrste pisav:

- Pisava za zahodno besedilo – Latinski nabori znakov.

- Pisava za azijsko besedilo – Kitajski, japonski ali korejski nabori znakov

- Pisava za kompleksno postavitev besedila – smer besedila od desne proti levi

Če želite omogočiti podporo za kompleksno postavitev besedila in azijske nabore znakov, izberite LibreOffice – NastavitveOrodja – Možnosti – Nastavitve jezika – Jeziki, nato pa potrdite ustrezno polje Vključeno v ustreznem območju.

## Pisava

Vnesite ime nameščene pisave, ki jo želite uporabiti, ali izberite pisavo na seznamu.

Ime pisave lahko vidite v oblikovano v istoimenski pisavi, če označite polje Pokaži predogled pisav na strani LibreOffice – Pogled v pogovornem oknu Možnosti.

Ikona v orodni vrstici Oblikovanje:

Ime pisave

## Tipografija

Izberite oblikovanje, ki ga želite uporabiti.

Ikona v orodni vrstici Oblikovanje:

Krepko

Ležeče

## Velikost

Vnesite ali izberite velikost pisave, ki jo želite uporabiti. Pri nastavljivih pisavah lahko vnesete tudi decimalne vrednosti.

Če ustvarjate slog, ki temelji na drugemu slogu, lahko vnesete vrednost v odstotkih ali decimalno vrednost (npr. -2pt ali +5pt).

Ikona v orodni vrstici Oblikovanje:

Velikost pisave

Velikost pisave

## Jezik

Nastavi jezik, ki ga črkovalnik uporablja za izbrano besedilo ali besedilo, ki ga vnašate. Jezikovni moduli, ki so na voljo, imajo pred svojim imenom kljukico.

Če seznam jezikov tvori kombinirano polje z možnostjo urejanja, lahko vnesete veljavno oznako jezika BCP 47, če želenega jezika ne najdete na seznamu za izbor.

Podrobnosti o oznakah jezikov si oglejte v razdelku For users (Za uporabnike) na spletnem mestu langtag.net (v angl. jeziku).

Spremenite lahko tudi področne nastavitve za celice (izberite Oblika – Celice – Številke).

Preverjanje črkovanja za izbrani jezik deluje le, če ste namestili ustrezen jezikovni modul. Pred navedbo jezika je kljukica, če je preverjanje črkovanja za ta jezik aktivirano.

## Funkcionalnosti pisav

Izberite in uporabite tipografske funkcionalnosti pisav za znake.

## Polje predogleda

Pokaže predogled trenutnega izbora.

Podobne teme

Podpora za azijske jezike

Podpora za zapleteno postavitev besedila